title: 2009/473/EK: A Tanács határozata ( 2009. május 28. ) az Európai Közösség és a Guineai Köztársaság közötti, a Guinea partjainál folytatott halászatról szóló halászati partnerségi megállapodás ideiglenes alkalmazásáról szóló, levélváltás formájában létrejött megállapodás

text:
               19.6.2009

               HU

               Az Európai Unió Hivatalos Lapja

               L 156/31

         A TANÁCS HATÁROZATA
   (2009. május 28.)
   az Európai Közösség és a Guineai Köztársaság közötti, a Guinea partjainál folytatott halászatról szóló halászati partnerségi megállapodás ideiglenes alkalmazásáról szóló, levélváltás formájában létrejött megállapodás megkötéséről
   (2009/473/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére, összefüggésben a 300. cikk (2) bekezdése első albekezdésének első mondatára,
   tekintettel a Bizottság javaslatára,
   mivel:

               (1)

               A Közösség tárgyalásokat folytatott a Guineai Köztársasággal egy halászati partnerségi megállapodásról, amely a halászat tekintetében a Guineai Köztársaság felségterületéhez vagy joghatósága alá tartozó vizeken halászati lehetőségeket biztosít a közösségi hajóknak.

               (2)

               A tárgyalások eredményeként 2008. december 20-án egy új halászati partnerségi megállapodást parafáltak.

               (3)

               Az új halászati partnerségi megállapodás hatályon kívül helyezi az egyrészről az Európai Közösség, másrészről a Guineai Köztársaság kormánya között 1983. március 28-án létrejött halászati megállapodást.

               (4)

               A közösségi hajók által végzett halászati tevékenységek folytonosságának biztosítása érdekében elengedhetetlen az új halászati partnerségi megállapodás mielőbbi alkalmazása. A Felek ezért levélváltás formájában létrejött megállapodást parafáltak az új halászati partnerségi megállapodás 2009. január 1-jétől történő ideiglenes alkalmazásáról.

               (5)

               A Közösségnek érdekében áll a levélváltás formájában létrejött megállapodás jóváhagyása figyelemmel a halászati partnerségi megállapodás ideiglenes alkalmazására.

               (6)

               Meg kell határozni a halászati lehetőségek tagállamok közötti elosztásának módját,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Guineai Köztársaság közötti, a Guinea partjainál folytatott halászatról szóló halászati partnerségi megállapodás 2009. január 1-jétől2012. december 31-ig terjedő időszakra történő megállapításáról szóló jegyzőkönyv ideiglenes alkalmazásáról szóló, levélváltás formájában létrejött megállapodást a Közösség nevében a Tanács jóváhagyja, figyelemmel a megállapodás megkötéséről szóló tanácsi határozatra.
   A levélváltás formájában létrejött megállapodás szövegét csatolták e határozathoz.
   2. cikk
   (1)   A jegyzőkönyvben megállapított halászati lehetőségek a tagállamok között a következőképpen kerülnek elosztásra:

               a)

               kerítőhálós tonhalhalászhajók:

                           Spanyolország

                           15 hajó

                           Franciaország

                           11 hajó

                           Olaszország

                           2 hajó

               b)

               horgászbotos hajók:

                           Spanyolország

                           8 hajó

                           Franciaország

                           4 hajó

         (2)   Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben meghatározott halászati lehetőségeket, a Bizottság figyelembe veheti bármely más tagállam halászati engedély iránti kérelmét is.
   3. cikk
   Azok a tagállamok, amelyek hajói az 1. cikkben említett megállapodás keretében halásznak, a 1006/2008/EK tanácsi rendelet (1) 30. cikke szerinti részletes szabályok megállapításáról szóló rendelet hatálybalépésének napjáig a közösségi halászhajók harmadik országok vizein és a nyílt tengereken való fogásainak megfigyelése tekintetében a 2847/93/EGK tanácsi rendelet részletes alkalmazási szabályainak megállapításáról szóló, 2001. március 14-i 500/2001/EK bizottsági rendelet (2) rendelkezéseinek megfelelően, azt követően pedig az 1006/2008/EK rendelet előírásai szerint értesítik a Bizottságot az egyes halállományokból a Guineai Köztársaság halászati övezetében kifogott mennyiségekről.
   4. cikk
   A Tanács elnöke felhatalmazást kap arra, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személyeket.

      Kelt Brüsszelben, 2009. május 28-án.

            a Tanács részéről

            az elnök

         V. TOŠOVSKÝ

      (1)  A Tanács 2008. szeptember 29-i 1006/2008/EK rendelete a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről (HL L 286., 2008.10.29., 33. o.)

      (2)  HL L 73., 2001.3.15., 8. o.
    ---documentbreak---

               19.6.2009

               HU

               Az Európai Unió Hivatalos Lapja

               L 156/33

         MEGÁLLAPODÁS LEVÉLVÁLTÁS FORMÁJÁBAN
   az Európai Közösség és a Guineai Köztársaság közötti halászati partnerségi megállapodás ideiglenes alkalmazásáról
   Tisztelt Uram!
   Nagy örömömre szolgál, hogy a Guineai Köztársaság és az Európai Közösség tárgyaló felei egyetértésre jutottak a Guineai Köztársaság és az Európai Közösség közötti halászati partnerségi megállapodás, valamint a halászati lehetőségek és a pénzügyi ellentételezés megállapításáról szóló jegyzőkönyv és annak mellékletei tekintetében.
   E tárgyalások eredménye – amely az előző megállapodásra épült – megerősíti kapcsolatainkat a halászat területén, és tényleges partnerségi keretet hoz létre a guineai vizekre vonatkozó, fenntartható és felelősségteljes halászati politika kialakítására. E tekintetben javasolom, hogy a megállapodás, a jegyzőkönyv és annak melléklete és függelékei szövegét illetően a jóváhagyási és megerősítési eljárások megkezdése egyidejűleg történjék, összhangban a hatálybalépésükhöz szükséges, a Guineai Köztársaságban és az Európai Közösségben hatályos eljárásokkal.
   A közösségi hajók által a guineai vizeken folytatott halászati tevékenységek zavartalansága érdekében, valamint hivatkozva a halászati lehetőségeknek és pénzügyi ellentételezésnek a 2009. január 1-jétől2012. december 31-ig terjedő időszakra történő megállapítására vonatkozó, 2008. december 20-án parafált megállapodásra és jegyzőkönyvre, megtiszteltetés számomra tájékoztatni Önt arról, hogy a Guineai Köztársaság kormánya kész 2009. január 1-jétől ideiglenesen alkalmazni az említett megállapodást és jegyzőkönyvet annak a megállapodás 19. cikkével összhangban történő hatálybalépéséig, feltéve hogy az Európai Közösség is kész hasonlóképpen eljárni.
   E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi ellentételezés első részletének kifizetésére 2009. november 30-ig sor kerül.
   Lekötelezne, ha megerősítené, hogy az Európai Közösség egyetért a megállapodás és a jegyzőkönyv ideiglenes alkalmazásával.
   Kérem, Uram, fogadja megkülönböztetett nagyrabecsülésem kifejezését.

   Tisztelt Uram!
   Ezúton tisztelettel igazolom mai levelének kézhezvételét, amely a következőképpen szól:

      „Nagy örömömre szolgál, hogy a Guineai Köztársaság és az Európai Közösség tárgyaló felei egyetértésre jutottak a Guineai Köztársaság és az Európai Közösség közötti halászati partnerségi megállapodás, valamint a halászati lehetőségek és a pénzügyi ellentételezés megállapításáról szóló jegyzőkönyv és annak mellékletei tekintetében.
      E tárgyalások eredménye – amely az előző megállapodásra épült – megerősíti kapcsolatainkat a halászat területén, és tényleges partnerségi keretet hoz létre a guineai vizekre vonatkozó, fenntartható és felelősségteljes halászati politika kialakítására. E tekintetben javasolom, hogy a megállapodás, a jegyzőkönyv és annak melléklete és függelékei szövegét illetően a jóváhagyási és megerősítési eljárások megkezdése egyidejűleg történjék, összhangban a hatálybalépésükhöz szükséges, a Guineai Köztársaságban és az Európai Közösségben hatályos eljárásokkal.
      A közösségi hajók által a guineai vizeken folytatott halászati tevékenységek zavartalansága érdekében, valamint hivatkozva a halászati lehetőségeknek és pénzügyi ellentételezésnek a 2009. január 1-jétől2012. december 31-ig terjedő időszakra történő megállapítására vonatkozó, 2008. december 20-án parafált megállapodásra és jegyzőkönyvre, megtiszteltetés számomra tájékoztatni Önt arról, hogy a Guineai Köztársaság kormánya kész 2009. január 1-jétől ideiglenesen alkalmazni az említett megállapodást és jegyzőkönyvet annak a megállapodás 19. cikkével összhangban történő hatálybalépéséig, feltéve hogy az Európai Közösség is kész hasonlóképpen eljárni.
      E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi ellentételezés első részletének kifizetésére 2009. november 30-ig sor kerül.
      Lekötelezne, ha megerősítené, hogy az Európai Közösség egyetért a megállapodás és a jegyzőkönyv ideiglenes alkalmazásával.”

   Ezúton tisztelettel megerősítem: az Európai Közösség egyetért a jegyzőkönyv ideiglenes alkalmazásával.
   Kérem, Uram, fogadja megkülönböztetett nagyrabecsülésem kifejezését.

 ---documentbreak--- NA ---documentbreak---

               19.6.2009

               HU

               Az Európai Unió Hivatalos Lapja

               L 156/35

         HALÁSZATI PARTNERSÉGI MEGÁLLAPODÁS
   a Guineai Köztársaság és az Európai Közösség között
   A GUINEAI KÖZTÁRSASÁG,
   a továbbiakban: Guinea,
   és
   AZ EURÓPAI KÖZÖSSÉG,
   a továbbiakban: Közösség,
   a továbbiakban együtt: a Felek,
   FIGYELEMBE VÉVE a Közösség és Guinea közötti – különösen a cotonoui megállapodás keretében megvalósuló – szoros együttműködést, és a Felek e kapcsolat elmélyítésére irányuló kölcsönös óhaját;
   FIGYELEMBE VÉVE a két Fél azon kívánságát, hogy az együttműködés révén előmozdítsa a halászati erőforrások felelősségteljes kiaknázását;
   TEKINTETTEL az Egyesült Nemzetek tengerjogi egyezményének rendelkezéseire;
   AZZAL A SZÁNDÉKKAL, hogy alkalmazzák az atlanti tonhalfélék védelmére létrehozott nemzetközi bizottság, a továbbiakban: ICCAT, által meghozott határozatokat és ajánlásokat;
   TUDATÁBAN a felelősségteljes halászat vonatkozásában a FAO 1995. évi konferenciáján elfogadott magatartási kódexben megállapított elvek fontosságának;
   AZZAL A SZÁNDÉKKAL, hogy az élő tengeri erőforrások hosszú távú védelmére és fenntartható kiaknázásának biztosítására kölcsönös érdekük szerint együttműködjenek a felelősségteljes halászat bevezetésének előmozdításában;
   MEGGYŐZŐDVE arról, hogy ezen együttműködésnek olyan – akár együttesen, akár külön-külön folytatott – kezdeményezések és intézkedések formájában kell megvalósulnia, amelyek kiegészítik egymást, biztosítva a szakpolitikák összehangoltságát, valamint az erőfeszítések szinergiáját;
   AZZAL AZ ELHATÁROZÁSSAL, hogy a Felek e célból párbeszédet kezdjenek a Guinea kormánya által elfogadott halászati ágazati politikáról, az e politika hatékony végrehajtását biztosító megfelelő eszközök azonosításáról, valamint hogy e folyamatba bevonják a gazdasági szereplőket és a civil társadalmat;
   AZZAL AZ ÓHAJJAL, hogy megállapítsák a közösségi hajók által Guinea vizein végzett halászati tevékenységek, valamint az e vizeken a felelősségteljes halászat bevezetéséhez nyújtandó közösségi támogatás irányadó szabályait és feltételeit;
   AZZAL AZ ELHATÁROZÁSSAL, hogy a halászati ágazatban és az ahhoz kapcsolódó tevékenységekben szorosabb gazdasági együttműködést folytassanak olyan vegyes vállalatok létrehozása és fejlesztése útján, amelyekben mindkét Fél vállalkozásai érdekeltséggel rendelkeznek,
   A KÖVETKEZŐKBEN ÁLLAPODTAK MEG:
   1. cikk
   Tárgy
   E megállapodás a következők tekintetében irányadó elveket, szabályokat és eljárásokat határoz meg:

               —

               gazdasági, pénzügyi, műszaki és tudományos együttműködés a halászati ágazatban a felelősségteljes halászatnak a guineai halászati övezetekben való előmozdítása, a halászati erőforrások védelmének és fenntartható kiaknázásának biztosítása, valamint a guineai halászati ágazat fejlesztése céljából,

               —

               a közösségi halászhajók Guinea halászati övezeteibe történő bejutásának feltételei,

               —

               a guineai halászati övezetekben folytatott halászat ellenőrzésének módjaira vonatkozó együttműködés, a fenti feltételek betartásának, a halászati erőforrások védelmére és a velük való gazdálkodásra vonatkozó intézkedések hatékonyságának, valamint a jogellenes, nem bejelentett és szabályozatlan halászat elleni küzdelem biztosítására,

               —

               a vállalkozások közötti partnerségek, amelyek célja a halászati ágazatban a gazdasági és az ahhoz kapcsolódó tevékenységek közös érdekből történő fejlesztése.

         2. cikk
   Fogalommeghatározások
   E megállapodás alkalmazásában:
   a)   „guineai hatóságok”: a halászatért felelős minisztérium;
   b)   „közösségi hatóságok”: az Európai Bizottság;
   c)   „Guinea halászati övezete”: a halászat tekintetében Guinea joghatósága alá tartozó vizek. Az e megállapodásban meghatározott halászati tevékenység közösségi halászhajókkal csak azokban az övezetekben végezhető, ahol a halászat a guineai jogszabályok szerint engedélyezett;
   d)   „halászhajó”: minden olyan hajó, amelyet az élő vízi erőforrások kereskedelmi célú kiaknázására szereltek fel;
   e)   „közösségi hajó”: a Közösség valamely tagállamának lobogója alatt közlekedő és a Közösségben lajstromozott halászhajó;
   f)   „vegyes bizottság”: a Közösség és Guinea képviselőiből álló, az e megállapodás 10. cikkében meghatározott bizottság;
   g)   „átrakodás”: a halászhajón található fogás egy részének vagy egészének áthelyezése egy másik hajóra a kikötőben vagy a kikötőhelyen;
   h)   „rendellenes körülmények”: természeti jelenségeken kívüli olyan körülmények, amelyekre a Feleknek nincs érdemleges befolyásuk, és amelyek akadályozzák a halászati tevékenységek folytatását Guinea vizein;
   i)   „AKCS-tengerészek”: a cotonoui megállapodást aláíró nem európai országokból származó valamennyi tengerész. Ennek alapján a guineai tengerészek AKCS-tengerészeknek számítanak.
   j)   „felügyeleti hatóság”: a Centre National de Surveillance et de Protection des Pêches (CNSP);
   k)   „delegáció”: az Európai Bizottság Guineai Delegációja;
   l)   „hajótulajdonos”: bármely, a halászhajóért jogilag felelős személy;
   m)   „halászati engedély”: egy meghatározott időszak, övezet vagy halászati forma tekintetében a halászati tevékenységek végzésére vonatkozó jog, összhangban e megállapodás rendelkezéseivel.
   3. cikk
   E megállapodás végrehajtásának elvei és célkitűzései
   (1)   A Felek vállalják, hogy a földrajzi régióban lévő fejlődő országok között megkötött megállapodások sérelme nélkül, a kölcsönös halászati megállapodásokat is beleértve, az övezetben halászó különböző flottákra a hátrányos megkülönböztetés tilalmának elvét alkalmazva Guinea vizein előmozdítják a felelősségteljes halászatot.
   (2)   A Felek vállalják, hogy alkalmazzák a párbeszéd és az előzetes egyeztetés elvét, különösen egyrészről a guineai halászati ágazati politika, másrészről azon közösségi politikák és intézkedések végrehajtása szintjén, amelyek Guinea halászati ágazatára hatással lehetnek.
   (3)   A Felek az e megállapodás alapján – akár közösen, akár egyoldalúan – végrehajtott intézkedések, programok és fellépések előzetes, kísérő és utólagos értékeléseinek elvégzésében is együttműködnek.
   (4)   A Felek vállalják, hogy e megállapodást a felelősségteljes gazdasági és társadalmi irányítás elveivel összhangban hajtják végre, ügyelve a guineai munkahelyteremtés előmozdítására és figyelemmel a halászati erőforrások állapotának megőrzésére is.
   (5)   Az AKCS-országbeli tengerészeknek a közösségi hajókon történő alkalmazására a Nemzetközi Munkaügyi Szervezetnek (ILO) a munkahelyi alapvető elvekről és jogokról szóló nyilatkozata az irányadó, amely teljes mértékben alkalmazandó a megfelelő szerződésekre és a munkavégzés általános feltételeire. Ez különösen az egyesülési szabadságra és a kollektív tárgyalásokhoz való jog hathatós elismerésére, valamint a munkavállalás és foglalkoztatás tekintetében a hátrányos megkülönböztetés felszámolására vonatkozik.
   4. cikk
   Tudományos együttműködés
   (1)   A megállapodás időtartama alatt a Közösség és Guinea törekednek arra, hogy figyelemmel kísérjék a guineai halászati övezet erőforrásainak állapotát.
   (2)   A két Fél a halászati fejlesztéssel és gazdálkodással foglalkozó valamennyi nemzetközi szervezet által elfogadott ajánlások és állásfoglalások, valamint a rendelkezésre álló legjobb tudományos szakvélemények fényében konzultál egymással a megállapodás 10. cikkében előírt vegyes bizottság keretében annak érdekében, hogy adott esetben egy-egy tudományos értekezlet után közös megegyezéssel intézkedéseket fogadjon el a közösségi hajók tevékenységét érintő, a halászati erőforrásokkal való fenntartható gazdálkodás biztosítása céljából.
   (3)   A Felek vállalják, hogy akár közvetlenül – szubregionális szinten –, akár az érintett nemzetközi szervezetek keretében konzultációt folytatnak az Atlanti-óceán élő erőforrásaival való gazdálkodás és azok védelme, illetve az idevágó tudományos kutatásban való együttműködés céljából.
   5. cikk
   A közösségi hajók hozzáférése a guineai vizeken lévő halászterületekhez
   (1)   Guinea vállalja, hogy e megállapodással összhangban – ideértve annak jegyzőkönyvét és mellékletét – halászati övezetében a közösségi hajók számára engedélyezi halászati tevékenységek végzését.
   (2)   Az e megállapodás tárgyát képező halászati tevékenységekre Guinea hatályos törvényei és rendelkezései vonatkoznak. A guineai hatóságok értesítik a Közösséget e jogszabályok bármilyen módosításáról. A Felek által közösen elfogadott rendelkezések sérelme nélkül a közösségi hajóknak a módosított jogszabályokat az azokról küldött értesítéstől számított egy hónapon belül be kell tartaniuk.
   (3)   Guinea vállalja, hogy minden szükséges intézkedést meghoz a jegyzőkönyvben szereplő, a halászatra vonatkozó ellenőrzési rendelkezések hathatós alkalmazásáért. A közösségi hajók együttműködnek az ilyen ellenőrzések elvégzéséért felelős guineai hatóságokkal.
   (4)   A Közösség megtesz minden szükséges intézkedést annak érdekében, hogy hajói betartsák e megállapodás rendelkezéseit, valamint a Guinea joghatósága alá tartozó vizeken folytatott halászat tekintetében irányadó guineai jogszabályokat, összhangban az Egyesült Nemzetek tengerjogi egyezményével.
   6. cikk
   A halászati tevékenységek végzésének feltételei – kizárólagossági záradék
   (1)   A közösségi hajók csak az e megállapodás és a hozzá csatolt jegyzőkönyv keretében a guineai hatóságok által kiállított, érvényes halászati engedély birtokában halászhatnak Guinea halászati övezetében.
   (2)   A hatályos jegyzőkönyvben nem szereplő halászati kategóriák és a felderítő halászat esetében a közösségi hajók számára a halászati engedélyeket a minisztérium adhatja meg. Mindazonáltal a halászati engedélyek megadása továbbra is mindkét Fél kedvező véleményétől függ.
   (3)   A hajók halászati engedélyének megszerzésére vonatkozó eljárást, a hajótulajdonosok által fizetendő díjakat és a fizetési módokat a jegyzőkönyv melléklete határozza meg.
   7. cikk
   Pénzügyi ellentételezés
   (1)   A Közösség a jegyzőkönyvben és a mellékletekben megállapított feltételekkel pénzügyi ellentételezést nyújt Guineának. Ez az egyszeri ellentételezés az alábbi két elemből áll:

               a)

               a közösségi hajók hozzáférése Guinea vizeihez és halászati erőforrásaihoz, és

               b)

               közösségi pénzügyi támogatás a guineai vizeken a felelősségteljes halászatra és a halászati erőforrások fenntartható kiaknázására irányuló nemzeti politika kidolgozására.

         (2)   A pénzügyi ellentételezésnek a fenti (1) bekezdés b) pontjában említett elemét a Felek által közös megegyezéssel és a jegyzőkönyvben megállapított rendelkezéseknek megfelelően kijelölt, a guineai kormány által meghatározott halászati ágazati politika keretében elérendő célok, valamint a halászati politika végrehajtására vonatkozó éves és többéves programozás függvényében határozzák meg.
   (3)   A Közösség által nyújtott pénzügyi ellentételezés kifizetése évente, a jegyzőkönyvben megállapított szabályok alapján, valamint e megállapodásnak és jegyzőkönyvnek az összeg következő okok miatt történő esetleges módosítására vonatkozó rendelkezéseire figyelemmel történik:

               a)

               rendellenes körülmények;

               b)

               a közösségi hajóknak odaítélt halászati lehetőségek közös megegyezéssel történő csökkentése az érintett állományokra vonatkozó gazdálkodási intézkedések révén, amelyeket a rendelkezésre álló legjobb tudományos szakvélemény alapján szükségesnek ítélnek az erőforrások fenntartható védelme és kiaknázása érdekében;

               c)

               a közösségi hajóknak megadott halászati lehetőségek növelése a Felek közös megegyezésével, amennyiben a rendelkezésre álló legjobb tudományos szakvélemény alapján az erőforrások állapota azt lehetővé teszi;

               d)

               a guineai halászati ágazati politika végrehajtására nyújtandó pénzügyi támogatás feltételeinek közös újraértékelése, amennyiben a Felek által megállapított éves és többéves programozás eredményei azt indokolják;

               e)

               e megállapodásnak a 15. cikk rendelkezései szerinti felmondása;

               f)

               e megállapodás alkalmazásának a 14. cikk rendelkezései szerinti felfüggesztése.

         8. cikk
   Az együttműködés előmozdítása a gazdasági szereplők között és a civil társadalom szintjén
   (1)   A Felek ösztönzik a gazdasági, tudományos és műszaki együttműködést a halászati ágazatban és az ahhoz kapcsolódó ágazatokban. A Felek az e célból esetlegesen meghozandó különféle intézkedések összehangolása érdekében konzultálnak egymással.
   (2)   A Felek vállalják, hogy előmozdítják a halászati technikákra és a halászeszközökre, a halászati termékek tartósítására és feldolgozására vonatkozó információk cseréjét.
   (3)   A Felek törekednek arra, hogy az üzlet- és a beruházásfejlesztés számára kedvező környezet kialakításának ösztönzésével műszaki, gazdasági és kereskedelmi téren kedvező feltételeket teremtsenek a Felek vállalkozásai közötti kapcsolatok előmozdításához.
   (4)   A Felek különösen a közös érdekeket képviselő vegyes vállalatok létrehozását ösztönzik a hatályos guineai és közösségi jogszabályok szigorú betartása mellett.
   9. cikk
   Igazgatási együttműködés
   A Szerződő Felek a halászati erőforrások fejlesztése és védelme érdekében hozott intézkedések hatékonyságának biztosítására:

               —

               a hatáskörükbe tartozó területen igazgatási együttműködést alakítanak ki annak biztosítására, hogy hajóik betartsák e megállapodás vonatkozó rendelkezéseit és Guinea tengeri halászatra vonatkozó szabályozását,

               —

               együttműködnek a jogellenes, nem bejelentett és szabályozatlan halászat megelőzése érdekében és az ellene vívott küzdelemben, különösen az információcsere és a szoros igazgatási együttműködés révén.

         10. cikk
   Vegyes bizottság
   (1)   E megállapodás alkalmazásának figyelemmel kísérésére és ellenőrzésére vegyes bizottság jön létre. A vegyes bizottság a következő feladatokat látja el:

               a)

               a megállapodás végrehajtásának, értelmezésének és megfelelő alkalmazásának, valamint a viták rendezésének felügyelete;

               b)

               annak nyomon követése és értékelése, hogy a partnerségi megállapodás hogyan járul hozzá Guinea halászati ágazati politikájának végrehajtásához;

               c)

               a kölcsönös érdekbe tartozó, halászattal kapcsolatos kérdések megválaszolásához szükséges kapcsolatok biztosítása;

               d)

               fórumként való eljárás az e megállapodás értelmezéséből vagy alkalmazásából eredő viták békés rendezéséhez;

               e)

               szükség esetén a halászati lehetőségek és következésképpen a pénzügyi ellentételezés mértékének újraértékelése;

               f)

               a halászat feltételeinek a jegyzőkönyv rendelkezései szerinti meghatározása;

               g)

               az e megállapodás 9. cikkében említett igazgatási együttműködés gyakorlati szabályainak meghatározása;

               h)

               bármely más, a Felek által közös megegyezéssel megállapított feladat ellátása, beleértve a jogellenes, nem bejelentett és szabályozatlan halászat elleni küzdelem és az igazgatási együttműködés területével kapcsolatos feladatokat is.

         (2)   A vegyes bizottság évente legalább egyszer, a Közösségben és Guineában felváltva ülésezik, és az üléseken az annak otthont adó Fél elnököl. Bármelyik Fél kérésére rendkívüli ülést tartanak.
   11. cikk
   A megállapodás hatálya alá tartozó földrajzi terület
   Ezt a megállapodást egyrészről azokon a területeken kell alkalmazni, amelyeken az Európai Közösséget létrehozó szerződés alkalmazandó, az ott meghatározott feltételekkel, másrészről Guinea területén és az annak joghatósága alá tartozó vizeken.
   12. cikk
   Időtartam
   Ez a megállapodás a hatálybalépésétől számított négy évig alkalmazandó; a megállapodás hallgatólagosan további azonos időszakokra meghosszabbítható, kivéve ha azt a 15. cikkel összhangban felmondják.
   13. cikk
   Vitarendezés
   A Szerződő Felek az e megállapodás értelmezésével és/vagy alkalmazásával összefüggésben felmerülő viták esetén konzultálnak egymással.
   14. cikk
   Felfüggesztés
   (1)   E megállapodás alkalmazása a Felek bármelyikének kezdeményezésére felfüggeszthető a megállapodásban megállapított rendelkezések alkalmazása tekintetében felmerülő súlyos nézeteltérés esetén. A felfüggesztéshez az érintett Fél a felfüggesztés hatálybalépésének időpontja előtt legalább három hónappal írásbeli értesítést küld szándékáról. Ezen értesítés kézhezvétele után a Felek konzultációt kezdenek a nézeteltérések békés rendezése érdekében.
   (2)   A 7. cikkben említett pénzügyi ellentételezés a felfüggesztés időtartamának megfelelően arányosan és időarányosan csökken.
   15. cikk
   Felmondás
   (1)   E megállapodást bármelyik Fél felmondhatja olyan súlyos körülmények bekövetkezése esetén, mint például az érintett állományok leépülése, vagy annak megállapítása, hogy a Guinea által a közösségi hajóknak nyújtott halászati lehetőségek kiaknázása csak korlátozott mértékben valósítható meg, illetve a Felek által a jogellenes, nem bejelentett és szabályozatlan halászat elleni küzdelem tekintetében tett kötelezettségvállalások betartásának elmulasztása.
   (2)   Az érintett Fél a kezdeti időszak, vagy minden további időszak lejárati időpontja előtt legalább hat hónappal írásban értesíti a másik Felet a megállapodás felmondására vonatkozó szándékáról.
   (3)   A (2) bekezdésben említett értesítés elküldése után a Felek konzultációt kezdenek.
   (4)   A 7. cikkben említett pénzügyi ellentételezés a felmondás hatálybalépésének évében arányosan és időarányosan csökken.
   16. cikk
   Jegyzőkönyv és melléklet
   A jegyzőkönyv és a melléklet e megállapodás elválaszthatatlan részét képezi.
   17. cikk
   A nemzeti jog alkalmazandó rendelkezései
   A guineai vizeken tevékenységet folytató közösségi halászhajók tevékenységeire a Guineában alkalmazandó jogszabályok az irányadók, kivéve ha a megállapodás, e jegyzőkönyv a mellékletével és a függelékeivel együtt erről másképpen rendelkezik.
   18. cikk
   Hatályon kívül helyezés
   Hatálybalépésének időpontjában e megállapodás hatályon kívül helyezi és felváltja az Európai Gazdasági Közösség és a Guineai Köztársaság közötti, a Guinea partjainál folytatott halászatról szóló, 1983. március 28-i megállapodást.
   19. cikk
   Hatálybalépés
   Ez a megállapodás, amely két-két eredeti példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, és az e nyelveken készült szövegeinek mindegyike egyaránt hiteles, és azon a napon lép hatályba, amelyen a Felek írásban értesítik egymást az elfogadásához szükséges belső eljárásaik befejezéséről.
   JEGYZŐKÖNYV
   az Európai Közösség és a Guineai Köztársaság közötti, a Guinea partjainál folytatott halászatról szóló megállapodásban előírt halászati lehetőségeknek és pénzügyi ellentételezésnek a 2009. január 1-jétől2012. december 31-ig terjedő időszakra történő megállapításáról
   1. cikk
   Alkalmazási időszak és halászati lehetőségek
   (1)   A 2009. január 1-jével kezdődő 4 éves időszakra vonatkozóan a megállapodás 5. cikke alapján a nagy távolságra vándorló fajok (az ENSZ 1982. évi egyezményének 1. mellékletében felsorolt fajok) tekintetében engedélyezett halászati lehetőségek a következők:

               —

               fagyasztóval felszerelt kerítőhálós tonhalhalászhajók: 28 hajó,

               —

               horgászbotos hajók: 12 hajó.

         (2)   E jegyzőkönyv alkalmazásának második évétől kezdődően, valamint a garnélaállomány állapotának és az e kategóriában folytatott guineai halászati gazdálkodás helyzetének közös értékelését követően, a vonóhálós garnéla-halászhajók negyedévenként 800 BRT-nek megfelelő halászati lehetőséget kaphatnak éves alapon a következő feltételekkel:

               —

               a garnélahalászathoz való hozzáférés és különösen a szóban forgó faj tekintetében a nemzeti és külföldi flották által alkalmazott halászati erőkifejtés átlátható irányításának megvalósítása. Guinea e célból minden évben október 31. előtt összefoglaló táblázatot küld a guineai vizeken e faj tekintetében alkalmazott halászati erőkifejtésről,

               —

               a guineai vizekre vonatkozó megfigyelési, ellenőrző és felügyeleti terv végrehajtása,

               —

               az erőforrások állapotának és a kutatási célú halászutak eredményeinek tudományos elemzése; ezek eredményeit évente közlik a halászati erőkifejtésre vonatkozó adatokkal egyidejűleg.

         Az e kategóriában folytatott halászat feltételeit közös megegyezéssel évente kell meghatározni a halászati engedélyek kiállítása előtt, de mindenesetre a halászati lehetőségek e jegyzőkönyv 2. cikkében előírt növelésével arányos, éves kiegészítő pénzügyi ellentételezés kifizetése előtt.
   (3)   Az (1) és (2) bekezdést e jegyzőkönyv 4. és 5. cikkének rendelkezéseire is figyelemmel kell alkalmazni.
   (4)   Egy közösségi tagállam lobogója alatti hajók csak akkor halászhatnak Guinea halászati övezetében, ha rendelkeznek a guineai hatóságok által e jegyzőkönyv alapján és a jegyzőkönyv mellékletével összhangban kiállított érvényes halászati jogosítvánnyal.
   2. cikk
   Pénzügyi ellentételezés – fizetési szabályok
   (1)   A megállapodás 7. cikkében említett pénzügyi ellentételezés egyrészt az 1. cikk (1) bekezdésében említett időszakra vonatkozóan – az évi 5 000 tonna referenciamennyiségnek megfelelő – évi 325 000 EUR összegből, másrészt pedig egy évi 125 000 EUR-t kitevő egyedi összegből tevődik össze. Az utóbbi összeget Guinea halászati ágazati politikájának végrehajtására kell fordítani. Ez az egyedi összeg a megállapodás 7. cikkében meghatározott, egyszeri pénzügyi ellentételezés (1) szerves részét képezi.
   Amennyiben az 1. cikk (2) bekezdésében foglalt rendelkezésekkel összhangban kiegészítő halászati lehetőségeket ítélnek oda, a megállapodás 7. cikkében említett pénzügyi ellentételezés az 1. cikk (2) bekezdésében említett időszak tekintetében évi 300 000 EUR-t kitevő, a halászati lehetőségek növelésével arányos összeget is tartalmaz.
   A fenti összegekhez hozzáadódik a guineai halászati övezetekre vonatkozó nyomonkövetési, ellenőrző és felügyeleti rendszer megerősítésére szánt, a Közösség által az első évben 600 000 EUR, a második évben 400 000 EUR, a későbbi években pedig 300 000 EUR összegben nyújtott kiegészítő egyedi hozzájárulás, amely azt a célt szolgálja, hogy Guinea legkésőbb 2010. június 30-ra műholdas felügyeleti rendszert tudjon kiépíteni. A hozzájárulást az e jegyzőkönyv 7. cikkében előírt rendelkezésekkel összhangban kell kezelni.
   (2)   E cikk (1) bekezdését e jegyzőkönyv 4., 5., 6. és 7. cikkének rendelkezéseire is figyelemmel kell alkalmazni.
   (3)   Az (1) bekezdésben meghatározott teljes összeget (1 050 000 EUR az első évre, adott esetben pedig 1 150 000 EUR a második évre, illetve 1 050 000 EUR a későbbi évekre) a Közösség e jegyzőkönyv alkalmazásának időszaka alatt évente fizeti (2). Ezek az összegek nem prejudikálják a halászati lehetőségek módosításait vagy azok új halászati lehetőségekkel való kibővítését, amiről az e jegyzőkönyv 4. és 5. cikkében foglalt rendelkezésekkel összhangban lehet döntést hozni.
   (4)   Amennyiben a közösségi hajók guineai halászati övezetekben ejtett fogásainak összmennyisége meghaladja a referenciamennyiséget, az éves pénzügyi ellentételezés összege minden egyes további kifogott tonna után 65 EUR összeggel emelkedik. Mindazonáltal a Közösség által fizetett éves összeg nem haladhatja meg a (3) bekezdésben feltüntetett teljes összeg kétszeresét (1 050 000 EUR az első évre, adott esetben pedig 1 150 000 EUR a második évre, illetve 1 050 000 EUR a későbbi évekre). Ha a közösségi hajók által kifogott mennyiségek meghaladják a teljes éves összeg kétszeresének megfelelő mennyiséget, az e határértéket meghaladó mennyiségért járó összeget a következő évben kell kifizetni.
   (5)   Az (1) bekezdésben meghatározott pénzügyi ellentételezés kifizetését az első évre vonatkozóan legkésőbb 2009. november 30-ig, az azt követő évekre vonatkozóan pedig legkésőbb február 1-jéig kell teljesíteni.
   (6)   A 6. cikk rendelkezéseire is figyelemmel, e pénzeszközök felhasználását – kivéve az e jegyzőkönyv 2. cikke (1) bekezdésének harmadik albekezdésében előírt egyedi hozzájárulást – a guineai költségvetési törvény keretében határozzák meg, ezért az a guineai hatóságok kizárólagos hatáskörébe tartozik.
   (7)   Az e cikkben előírt kifizetéseket a Guineai Központi Banknál nyitott államkincstári számlára kell utalni, amelynek pontos adatait a minisztérium évente közli; ez alól kivételt képez a 2. cikk (1) bekezdésének harmadik albekezdésében előírt egyedi hozzájárulás, amelyet közvetlenül a Centre National de Surveillance et de Protection des Pêches számlájára kell utalni a szóban forgó pénzeszközökre vonatkozó programozás mindkét Fél általi elfogadását követő első évben.
   3. cikk
   Együttműködés a felelősségteljes halászatért – tudományos együttműködés
   (1)   A Felek vállalják, hogy a guineai vizeken halászó különböző flották közötti hátrányos megkülönböztetés tilalmának elve alapján a szóban forgó vizeken előmozdítják a felelősségteljes halászatot.
   (2)   A Közösség és a guineai hatóságok e jegyzőkönyv alkalmazási időszakában figyelemmel kísérik a guineai halászati övezet erőforrásainak állapotát.
   (3)   A két Fél vállalja a felelősségteljes halászatra vonatkozó szubregionális szintű együttműködés előmozdítását különösen az atlanti tonhalfélék védelmére létrehozott nemzetközi bizottság (ICCAT), valamint bármely más illetékes szubregionális vagy nemzetközi szervezet keretén belül.
   (4)   A két Fél a megállapodás 4. cikkének megfelelően és a rendelkezésre álló legjobb tudományos szakvélemények fényében konzultál egymással a megállapodás 10. cikkében előírt vegyes bizottság keretében annak érdekében, hogy adott esetben, esetleg szubregionális szinten megtartott tudományos értekezlet után közös megegyezéssel intézkedéseket fogadjon el a közösségi hajók tevékenységét érintő, a halászati erőforrásokkal való fenntartható gazdálkodás biztosítása céljából. Ezek az intézkedések figyelembe veszik az atlanti tonhalfélék védelmére létrehozott nemzetközi bizottság (CICTA) keretében meghozott ajánlásokat és határozatokat.
   4. cikk
   A halászati lehetőségek közös megegyezéssel történő felülvizsgálata
   (1)   Az 1. cikkben említett halászati lehetőségek közös megegyezéssel növelhetők, amennyiben az e jegyzőkönyv 3. cikkének (4) bekezdésében említett tudományos ülés következtetései alapján az nem veszélyezteti a guineai halászati erőforrásokkal való fenntartható gazdálkodást. Ebben az esetben a 2. cikk (1) bekezdésében említett pénzügyi ellentételezést arányosan és időarányosan emelni kell.
   (2)   Ellenben, ha a Felek az 1. cikkben említett halászati lehetőségek csökkentésében állapodnak meg, a pénzügyi ellentételezés összegét arányosan és időarányosan csökkenteni kell.
   (3)   A halászati lehetőségek különböző hajókategóriák közötti elosztása konzultációt követően a Felek közös megegyezésével szintén felülvizsgálható, feltéve hogy a változtatások összhangban állnak az e jegyzőkönyv 3. cikkének (4) bekezdésében említett tudományos ülésen azon állományokkal való gazdálkodással kapcsolatban elfogadott ajánlásokkal, amelyekre ez az újraelosztás hatással lehet. A Felek megállapodnak a pénzügyi ellentételezés megfelelő kiigazításáról, ha a halászati lehetőségek újraelosztása azt indokolja.
   5. cikk
   Egyéb halászati lehetőségek
   (1)   Abban az esetben, ha a közösségi halászhajók olyan halászati tevékenységet kívánnak végezni, amelyekről az 1. cikk nem rendelkezik, a Közösség konzultál Guineával az új tevékenységek esetleges engedélyezéséről. Adott esetben a Felek megállapodnak az új halászati lehetőségekre vonatkozó feltételekben, és szükség esetén ennek megfelelően módosítják e jegyzőkönyvet és annak mellékletét.
   (2)   A Felek az e jegyzőkönyv 3. cikkének (4) bekezdésében említett tudományos bizottság véleménye alapján felderítő halászatot folytathatnak a guineai halászati övezetekben. E célból a Felek bármely Fél kérésére konzultálnak egymással, és eseti alapon meghatározzák az új erőforrásokat, feltételeket és az egyéb idevágó paramétereket.
   (3)   A Felek a felderítő halászati tevékenységeket közösen elfogadott tudományos, igazgatási és pénzügyi paraméterekkel összhangban hajtják végre. A felderítő halászatra vonatkozó engedélyek vizsgálati célból legfeljebb két, a Felek közös megállapodása szerint elfogadott időponttól számított hathónapos időszakra adhatók meg.
   (4)   Amennyiben a Felek úgy ítélik meg, hogy a felderítő halászat – az ökoszisztémák megőrzésére és az élő tengeri erőforrások védelmére vonatkozó szabályok tiszteletben tartása mellett – kedvező eredménnyel zárult, az e jegyzőkönyv 4. cikkében előírt egyeztetési eljárásnak megfelelően, illetve a jegyzőkönyv lejártáig és a megengedhető erőkifejtés mértékéig új halászati lehetőségek biztosíthatók a közösségi halászflotta számára. Ilyenkor a pénzügyi ellentételezés összegét ennek megfelelően növelni kell.
   6. cikk
   A pénzügyi ellentételezés kifizetésének felfüggesztése és felülvizsgálata rendellenes körülmények esetén
   (1)   Abban az esetben, ha – természeti jelenségeken kívüli – rendellenes körülmények megakadályozzák a halászati tevékenységek végzését Guinea kizárólagos gazdasági övezetében, az Európai Közösség felfüggesztheti az e jegyzőkönyv 2. cikkének (1) bekezdésében meghatározott pénzügyi ellentételezés kifizetését.
   (2)   Az (1) bekezdés szerinti esetben a felfüggesztésről szóló határozat meghozatalára a Felek közötti konzultációt követően, az egyik Fél kezdeményezésétől számított két hónapon belül kerülhet sor, feltéve hogy az Európai Közösség a felfüggesztés időpontjáig esedékes összegeket teljes mértékben kifizette.
   (3)   A pénzügyi ellentételezés folyósítása ismét megkezdődik azt követően, hogy a két Fél konzultált egymással és egyetért abban, hogy a halászati tevékenységek végzését megakadályozó körülmények elhárultak és/vagy az adott helyzet lehetővé teszi a halászati tevékenységek folytatását.
   (4)   A közösségi hajók számára kiadott halászati engedélyek érvényessége – mivel azokat a pénzügyi ellentételezés fizetésének felfüggesztésével egyidejűleg felfüggesztik – a halászati tevékenység felfüggesztésének időtartamával megegyező időtartammal meghosszabbodik.
   7. cikk
   A felelősségteljes halászat előmozdítása Guinea vizein
   (1)   Az e jegyzőkönyv 2. cikkének (1) bekezdésében meghatározott pénzügyi ellentételezés és egyedi hozzájárulás egészét évente a guineai kormány által kialakított halászati ágazati politika keretében hozott, és az alábbiakban ismertetett szabályok szerint mindkét Fél által elfogadott kezdeményezések támogatására és végrehajtására kell fordítani.
   Az említett összeget Guinea a Felek által az alábbi (2) bekezdésnek megfelelően kölcsönös egyetértésben meghatározott célok és az azok megvalósítására vonatkozó éves és többéves programozás alapján kezeli, összhangban a guineai halászati politika keretében a halászati ágazat fenntartható és felelősségteljes irányításának biztosításával összefüggésben megállapított prioritásokkal, különös tekintettel az ellenőrzésre és felügyeletre, az erőforrásokkal való gazdálkodásra, a halászati termékek előállításának higiéniai körülményeire, valamint az illetékes hatóságok ellenőrzési kapacitásának fejlesztésére.
   (2)   Az előző bekezdés rendelkezéseinek végrehajtása céljából a Közösség és Guinea a megállapodás 10. cikkében előírt vegyes bizottság keretében Guinea javaslata alapján a jegyzőkönyv hatálybalépésekor, de legkésőbb három hónappal a jegyzőkönyv hatálybalépésének időpontját követően megállapodik egy többéves ágazati programban és annak alkalmazási szabályaiban, ideértve különösen a következőket:

               a)

               éves és többéves iránymutatások, amelyek alapján a pénzügyi ellentételezés (1) bekezdésben megállapított százaléka és az évente végrehajtandó kezdeményezésekre elkülönített összeg felhasználásra kerül;

               b)

               éves és többéves célok, amelyek a fenntartható és felelősségteljes halászat kialakítását szolgálják, figyelembe véve a nemzeti halászati politika vagy egyéb szakpolitika keretében Guinea által megállapított olyan prioritásokat, amelyek kapcsolódnak a felelősségteljes és fenntartható halászat előmozdításához, vagy hatással vannak arra;

               c)

               az évente elért eredmények értékelésére szolgáló kritériumok és eljárások.

         (3)   A két Fél különös hangsúlyt fektet a halászat nyomon követését, ellenőrzését és felügyeletét támogató intézkedések összességére, ideértve Guinea vizeinek tengeri vagy légi úton történő felügyeletét, egy műholdas halászhajó-megfigyelési rendszer (VMS) üzembe helyezését, a jogi keret, illetve a jogsértésekkel összefüggésben a jogi keret alkalmazásának javítását.
   (4)   A többéves ágazati program, illetve az évente megvalósítandó kezdeményezésekre fordítandó egyedi összegek felhasználásának bármely javasolt módosítását a vegyes bizottság keretében mindkét Félnek jóvá kell hagynia.
   (5)   Az (1) bekezdésben említett összegeket Guinea minden évben a többéves program végrehajtására használja fel. A jegyzőkönyv érvényességének első évében a Közösséget mielőbb, de mindenestre a többéves ágazati program vegyes bizottság keretében történő elfogadása előtt tájékoztatni kell a tervezett felhasználásról. Valamennyi ezt követő alkalmazási évet illetően Guinea legkésőbb az előző év január 31-ig tájékoztatja a Közösséget a felhasználás módjáról.
   (6)   Ha a többéves ágazati program végrehajtási eredményeinek közös éves értékelése azt indokolja, az Európai Közösség módosíthatja a 2. cikk (1) bekezdésében említett pénzügyi ellentételezés részét képező, a guineai halászati politika támogatására és végrehajtására szánt összeget annak érdekében, hogy a program végrehajtásához rendelt pénzügyi források összegét a program eredményeihez igazítsák.
   (7)   A Közösség fenntartja a jogot arra, hogy az e jegyzőkönyv 2. cikke (1) bekezdésének harmadik albekezdésében előírt egyedi hozzájárulás kifizetését felfüggessze abban az esetben, ha a vegyes bizottság keretében készített értékelést követően megállapítható, hogy – a rendkívüli és kellően indokolt körülmények kivételével – a jegyzőkönyv alkalmazásának első évétől kezdődően elért eredmények nincsenek összhangban a programozással.
   8. cikk
   Viták – a jegyzőkönyv alkalmazásának felfüggesztése
   (1)   A Felek között a jegyzőkönyv rendelkezéseinek értelmezésével és annak alkalmazásával kapcsolatban felmerülő vitákról a Felek a megállapodás 10. cikkében előírt vegyes bizottság keretében konzultálnak, amelyet szükség esetén rendkívüli ülésre kell összehívni.
   (2)   A 9. cikk rendelkezéseinek sérelme nélkül e jegyzőkönyv alkalmazása bármely Fél kezdeményezésére felfüggeszthető, ha a Felek közötti vita komolynak ítélhető, és a vegyes bizottság keretében az (1) bekezdésnek megfelelően folytatott konzultációk sem vezettek a vita békés rendezéséhez.
   (3)   A jegyzőkönyv alkalmazásának felfüggesztésére vonatkozó szándékát az érdekelt Fél írásban, legalább három hónappal a felfüggesztés hatálybalépésének időpontja előtt jelenti be.
   (4)   Felfüggesztés esetén a Felek folytatják a konzultációt a vita békés rendezése érdekében. Megegyezés esetén folytatódik a jegyzőkönyv alkalmazása, a pénzügyi ellentételezés összege pedig a jegyzőkönyv alkalmazása felfüggesztésének időtartama függvényében arányosan és időarányosan csökken.
   9. cikk
   A jegyzőkönyv alkalmazásának a fizetés elmaradása miatti felfüggesztése
   A 6. cikk rendelkezéseire is figyelemmel, ha a Közösség nem teljesíti a 2. cikkben előírt kifizetéseket, e jegyzőkönyv alkalmazása felfüggeszthető a következő feltételekkel:

               a)

               az illetékes guineai hatóságok értesítést küldenek az Európai Bizottságnak, amelyben jelzik a kifizetés elmaradását. Az Európai Bizottság elvégzi a megfelelő ellenőrzéseket, és ha szükséges, az értesítés kézhezvételétől számított legfeljebb 60 munkanapon belül teljesíti a kifizetést;

               b)

               a kifizetés elmaradásának esetében vagy a kifizetés elmaradásának a jegyzőkönyv 2. cikkének (5) bekezdésében előírt határidőn belüli megfelelő indoklása hiányában az illetékes guineai hatóságok jogosultak e jegyzőkönyv alkalmazásának felfüggesztésére. Erről haladéktalanul tájékoztatják az Európai Bizottságot;

               c)

               a jegyzőkönyv alkalmazása a szóban forgó kifizetés teljesítésekor folytatódik.

         10. cikk
   A nemzeti jogszabályok alkalmazandó rendelkezései
   A guineai vizeken tevékenységet folytató közösségi halászhajók tevékenységeire a Guineában alkalmazandó jogszabályok az irányadók, hacsak a megállapodás, e jegyzőkönyv a mellékletével és a függelékeivel együtt erről másképpen nem rendelkezik.
   11. cikk
   Felülvizsgálati záradék
   (1)   Az e jegyzőkönyv megkötését eredményező politikai irányvonalak jelentős módosulásakor bármelyik Fél kérheti a jegyzőkönyv rendelkezéseinek felülvizsgálatát azok esetleges módosítása érdekében.
   (2)   Az érdekelt Fél az e jegyzőkönyv rendelkezéseinek felülvizsgálatára vonatkozó szándékáról írásban értesíti a másik Felet.
   (3)   A Felek e célból legkésőbb az értesítéstől számított 60 munkanapon belül konzultációt kezdenek egymással. Amennyiben a rendelkezések felülvizsgálatáról nem születik megegyezés, az érdekelt Fél a jegyzőkönyvet annak 14. cikkével összhangban felmondhatja.
   12. cikk
   Hatályon kívül helyezés
   E jegyzőkönyv és annak mellékletei hatályon kívül helyezik és felváltják a jelenleg hatályos halászati jegyzőkönyvet, valamint a Guineai Köztársaság és az Európai Gazdasági Közösség között létrejött, a Guinea partjainál folytatott halászatról szóló halászati keretmegállapodást.
   13. cikk
   Időtartam
   E jegyzőkönyv és annak mellékletei 2009. január 1-jétől számítva 4 évig alkalmazandók, hacsak azokat a 14. cikkel összhangban fel nem mondják.
   14. cikk
   Felmondás
   A jegyzőkönyv felmondása esetén az érdekelt Fél erre irányuló szándékáról legalább hat hónappal a felmondás hatálybalépésének időpontja előtt értesíti a másik Felet. Az előző bekezdésben említett értesítés elküldése után a Felek konzultációt kezdenek.
   15. cikk
   Hatálybalépés
   (1)   Ez a jegyzőkönyv és melléklete azon a napon lép hatályba, amikor a Felek értesítik egymást a hatálybalépéshez szükséges eljárások befejezéséről.
   (2)   A jegyzőkönyvet és mellékletét 2009. január 1-jétől kell alkalmazni.

      (1)  Az 1. cikk első albekezdésében említett pénzügyi ellentételezés összege kiegészül az e melléklet II. fejezetében előírt, a felügyeletre és a kutatásra vonatkozó hozzájárulások összegeivel, amelyeket közvetlenül Guineának kell kifizetni, és amelyek a becslések szerint adók nélkül évi 118 000 EUR összeget tesznek ki.

      (2)  Ezekhez az összegekhez hozzáadódnak az e melléklet II. fejezetében előírt, a felügyeletre és a kutatásra vonatkozó hozzájárulások összegei, amelyeket közvetlenül Guineának kell kifizetni, és amelyek a becslések szerint adók nélkül évi 118 000 EUR-t tesznek ki.


title: A Tanács határozata ( 2014. július 23. ) az Európai Vegyianyag-ügynökség egy igazgatósági tagjának kinevezéséről

text:
               25.7.2014

               HU

               Az Európai Unió Hivatalos Lapja

               C 242/2

         A TANÁCS HATÁROZATA
   (2014. július 23.)
   az Európai Vegyianyag-ügynökség egy igazgatósági tagjának kinevezéséről
   2014/C 242/03
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1)és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatóságának (a továbbiakban: az igazgatóság) tagjaiként a Tanács tagállamonként egy képviselőt nevez ki.

               (2)

               A Tanács 2013. május 13-i határozatával (2) kinevezte az igazgatóság 12 tagját.

               (3)

               Írország kormánya értesítette a Tanácsot arról, hogy az igazgatóság ír képviselőjét le kívánja váltani, és jelölést nyújtott be az új képviselőre vonatkozóan, akit a 2017. május 31-ig terjedő időszakra ki kell nevezni,

         ELFOGADTA EZT A HATÁROZATOT:
   1. cikk
   Martin LYNCH helyére a 2014. július 23-tól2017. május 31-ig terjedő időszakra a Tanács Sharon Jane MCGUINNESS ír állampolgárt (született 1965. július 13-án) nevezi ki az Európai Vegyianyag-ügynökség igazgatósági tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 23-án.

            a Tanács részéről

            az elnök

         S. GOZI

      (1)  HL L 396., 2006.12.30., 1. o.

      (2)  HL C 138., 2013.5.17., 14. o.


title: 2004/777/EK: 197. Számú határozat (2004. március 23.) a 191. számú határozat 5. cikkével összhangban az Európai Egészségbiztosítási Kártya bevezetéséhez szükséges átmeneti időszakrólEGT vonatkozású és az EU–Svájc megállapodást érintő szöveg

text:
               19.11.2004

               HU

               Az Európai Unió Hivatalos Lapja

               L 343/28

         197. SZÁMÚ HATÁROZAT

   (2004. március 23.)
   a 191. számú határozat 5. cikkével összhangban az Európai Egészségbiztosítási Kártya bevezetéséhez szükséges átmeneti időszakról
   (EGT vonatkozású és az EU–Svájc megállapodást érintő szöveg)
   (2004/777/EK)
   A MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (1) 81. cikkének a) pontjára, amelynek értelmében a Közösség felelős az 1408/71/EGK rendeletből és azt követő rendeletekből adódó minden igazgatási kérdés kezeléséért,
   tekintettel az E 111 és E 111B számú formanyomtatványok Európai Egészségbiztosítási Kártya által történő helyettesítéséről szóló, 2003. június 18-i 191. számú határozatra (2),
   mivel:

               (1)

               A 191. számú határozat 1. cikkének megfelelően 2004. június 1-jétől az Európai Egészségbiztosítási Kártya felváltja az E 111 és E 111B számú formanyomtatványokat. A tagállamok illetékes intézményei által 2004. május 31-e előtt kiadott E 111 és E 111B számú formanyomtatványok legkésőbb 2004. december 31-ig maradnak érvényben.

               (2)

               A 191. számú határozat 5. cikkének megfelelően azon tagállamok, amelyek a határozat elfogadásának időpontjában nem rendelkeznek egészségbiztosítási kártyával, átmeneti időszakot vehetnek igénybe, amely azonban legfeljebb 2005. december 31-ig tarthat. Az ezen feltételeket teljesítő tagállamoknak átmeneti időszakot igénylő szándékukról 2003. december 1-je előtt kell értesíteniük az Igazgatási Bizottságot az időtartam megjelölésével. 2004. június 1-jét követően a tagállamok átmeneti időszakra jogosult illetékes intézményei továbbra is folytatni fogják az E 111 jelű formanyomtatványok kibocsátását, amelyek érvényességi ideje az átmeneti időszak végével fog lejárni. A fenti feltételeket teljesítő új tagállamoknak legkésőbb 2004. május 31-ig kell értesíteniük az Igazgatási Bizottságot átmeneti időszakra való jogosultsági szándékukról, az időtartam megjelölésével.

               (3)

               Az intézményeknek és a polgároknak nyújtott átlátható és világos információ nyújtása, és a 2004. június 1-jét követően egyes tagállamokban továbbra is kibocsátott E 111 számú formanyomtatványok elismerésének biztosítása érdekében fel kell állítani az átmeneti időszakkal rendelkező tagállamok listáját. Az új tagállamokat és az EFTA-országokat illetően e lista csak ideiglenes, amíg a 191. számú határozat nem válik rájuk alkalmazhatóvá.

               (4)

               2004. június 1-jét követően a tagállamok illetékes intézményei, amelyek nem rendelkeznek átmeneti időszakkal, nem bocsáthatnak ki a továbbiakban E 111 és E 111B számú formanyomtatványt. Következésképpen, ha az európai kártyát fokozatosan vezetik be, az érintett tagállamok egyes illetékes intézményeinek a biztosított személyek részére ideiglenes helyettesítő igazolást kell kiadniuk, amennyiben nem tudnak európai kártyát kibocsátani. Legkésőbb 2006. január 1-jétől minden illetékes intézménynek képesnek kell lennie a kártya kibocsátására.

               (5)

               Az átmeneti időszak alatt az érintett tagállamok illetékes intézményei a biztosított személyeknek továbbra is ki fognak bocsátani E 111 számú formanyomtatványokat, az 1408/71/EGK és az 574/72/EGK (3) tanácsi rendeletek alkalmazásához szükséges nyomtatványok helyettesítéséről és eltörléséről szóló, 2004. március 23-i 198. számú határozatban megjelölt modell alapján.

               (6)

               Az átmeneti időszakban részesülő tagországok azonban az átmeneti időszak időtartamának rövidítése mellett is dönthetnek. Döntésükről három hónappal az első európai kártya kiadása előtt értesíteniük kell az Igazgatási Bizottságot. A bejelentés következtében az érintett tagállam az Igazgatási Bizottsághoz benyújtott nyilatkozatában megadott dátumtól számítva nem adhat ki több E 111 számú formanyomtatványt.

               (7)

               Az EGT Vegyes Bizottság részéről egy határozat fogja meghatározni az Európai Egészségbiztosítási Kártya Európai Gazdasági Térségben történő alkalmazását. E határozat különösen a norvégiai, izlandi és liechtensteini illetékes intézmények által kibocsátott kártyák modelljét fogja kidolgozni.

               (8)

               A Vegyes Bizottságnak az Európai Közösség és annak tagállamai, illetve Svájc közötti, a személyek szabad mozgásáról szóló megállapodásra irányuló határozata meg fogja határozni az Európai Egészségbiztosítási Kártya alkalmazásának módját a tagállamok és Svájc vonatkozásában. E határozat különösen a svájci illetékes intézmények által kibocsátott kártyák modelljét fogja kidolgozni,

         A KÖVETKEZŐKÉPPEN HATÁROZOTT:

               1.

               Az e határozathoz csatolt listán szereplő tagállamoknak az Európai Egészségbiztosítási Kártya bevezetéséhez 2004. június 1-jétől átmeneti időszak biztosítható.
               Ezen tagállamok illetékes intézményei egészen az átmeneti időszak végéig a 198. számú határozatban meghatározott modellnek megfelelően továbbra is bocsáthatnak ki E 111 számú formanyomtatványokat.
               Ezek a tagállamok azonban az átmeneti időszak vége előtt választhatják az átmeneti időszak időtartamának rövidítését is. A tagállamoknak legkésőbb három hónappal az első európai kártya kiadása előtt kell értesíteniük az Igazgatási Bizottságot. Az Igazgatási Bizottság az érintett tagállamnak biztosított átmeneti időszak végének megjelölése céljából megfelelően módosítja a jelen határozat mellékletét.

               2.

               2004. június 1-jét követően a tagállamok illetékes intézményei, amelyek nem rendelkeznek az átmeneti időszakkal, nem bocsáthatnak ki a továbbiakban E 111 és E 111B számú formanyomtatványokat. A tagállamok átmeneti időszakkal rendelkező illetékes intézményei, amelyek e határozat (3) bekezdésének 1. pontja értelmében az átmeneti időszak rövidítése mellett döntöttek, a továbbiakban nem adhatnak ki E 111 számú formanyomtatványt az Igazgatási Bizottsághoz benyújtott nyilatkozatban megjelölt dátumot követően.
               Ezen tagállamok intézményeinek átmeneti helyettesítő igazolást kell kiadniuk azon biztosított személyeknek, akik nem kaphatják meg az európai kártyát.
               Amennyiben az illetékes intézmény nem tud kibocsátani európai kártyát, az átmeneti helyettesítő formanyomtatvány 8. és 9. mezőjébe nem kell bejegyzést tenni. E bejegyzés hiánya nem vonja kétségbe az átmeneti helyettesítő formanyomtatvány érvényességét.

               3.

               Ezt a határozatot az Európai Unió Hivatalos Lapjában kell közzétenni. 2004. június 1-jétől alkalmazandó.

            az Igazgatási Bizottság elnöke

         Tim QUIRKE

      (1)  HL L 149., 1971.7.5., 2. o. A legutóbb a 631/2004/EK európai parlamenti és tanácsi rendelettel (HL L 100., 2004.4.6., 1. o.) módosított rendelet.

      (2)  HL L 276., 2003.10.27., 19. o.

      (3)  HL L 259., 2004.8.5., 1. o.

      I. MELLÉKLET
      Az átmeneti időszak igénybevételére jogosult tagállamok listája

                  Tagállam

                  Átmeneti időszak …-ig

                  Ausztria

                  2005. december 31.

                  Olaszország

                  2005. október 31.

                  Hollandia

                  2005. december 31.

                  Portugália

                  2005. február 28.

                  Egyesült Királyság

                  2005. december 31.

      II. MELLÉKLET
      Az átmeneti időszak igénybevételére jogosult tagállamok előrelátható listája

                  Új tagállam

                  Átmeneti időszak …-ig

                  Lettország

                  2005. július 31.

                  Litvánia

                  2005. július 1.

                  Málta

                  2005. december 31.

                  Lengyelország

                  2005. december 31.

                  Szlovákia

                  2005. december 31.

                  Ciprus

                  2005. december 31.

                  Magyarország

                  2005. december 31.

      III. MELLÉKLET
      Az átmeneti időszak igénybevételére jogosult tagállamok ideiglenes listája (az EFTA Vegyes Bizottság határozatától függően)

                  EFTA-tagország

                  Átmeneti időszak …-ig

                  Izland

                  2005. december 31.

                  Svájc

                  2005. december 31.

                  Liechtenstein

                  2005. december 31.


title: 2014/575/EU: Az Európai Parlament határozata ( 2014. április 3. ) az Európai Betegségmegelőzési és Járványvédelmi Központ 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/196

         AZ EURÓPAI PARLAMENT HATÁROZATA
   (2014. április 3.)
   az Európai Betegségmegelőzési és Járványvédelmi Központ 2012-es pénzügyi évre szóló költségvetésének végrehajtására vonatkozó mentesítésről
   (2014/575/EU)
   AZ EURÓPAI PARLAMENT,

               —

               tekintettel az Európai Betegségmegelőzési és Járványvédelmi Központ 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Betegségmegelőzési és Járványvédelmi Központ 2012-es pénzügyi évre vonatkozó éves beszámolójáról szóló jelentésére, a központ válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0224/2014),

               1.

               mentesítést ad az Európai Betegségmegelőzési és Járványvédelmi Központ igazgatója számára a központ 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 89. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 142., 2004.4.30., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács határozata (1977. március 29.) az atomerőművek finanszírozásához való hozzájárulás céljából nyújtott Euratom-kölcsönökre vonatkozó szerződéskötésnek a Bizottság részére történő engedélyezéséről

text:
Fontos jogi nyilatkozat

|

31977D0270

Hivatalos Lap L 088 , 06/04/1977 o. 0009 - 0010 görög különkiadás: fejezet 10 kötet 1 o. 0119  spanyol különkiadás fejezet 12 kötet 3 o. 0024  portugál különkiadás fejezet 12 kötet 3 o. 0024

		A Tanács határozata(1977. március 29.)az atomerőművek finanszírozásához való hozzájárulás céljából nyújtott Euratom-kölcsönökre vonatkozó szerződéskötésnek a Bizottság részére történő engedélyezéséről(77/270/Euratom)AZ EURÓPAI KÖZÖSSÉGEK TANÁCSA,tekintettel az Európai Atomenergia-közösséget létrehozó szerződésre és különösen annak 2., 172. és 203. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel az atomenergia felhasználása csökkentheti a Közösség túlzott függését az energiaforrások behozatalától és így javítja az energia behozatal feltételeit;mivel a jelenlegi műszaki és gazdasági körülmények között az atomenergia felhasználása villamos energia előállítására gazdaságilag kedvező és megfelelőbb, mint a kőolajtermékek használata;mivel a nukleáris erőművekhez szükséges kiegészítő beruházások költségei a hagyományos erőművekhez képest, azokkal a költségekkel együtt, amelyek a kőolajtermékek árának emelkedéséből származnak, és amelyek befolyásolják a hagyományos erőművek üzemeltetési költségeit, a villamosenergia-termelőket több kölcsön felvételére kényszerítik;mivel a Szerződés 2. cikkének c) pontja alapján a Közösség feladata, hogy segítse elő a beruházásokat, és - különösen a vállalkozások kezdeményezéseinek ösztönzésével - biztosítsa a Közösségben az atomenergia alkalmazásának fejlesztéséhez szükséges alapvető létesítmények megteremtését; mivel ha hozzá kell járulni az atomerőművek finanszírozásához, akkor intézkedéseket kell hozni a kölcsönök felvételére és nyújtására vonatkozóan; mivel ez szükségesnek tűnik a Szerződés 2. cikkének c) pontjában megjelölt cél elérése érdekében, bár a Szerződés nem biztosítja az e célhoz szükséges erőforrásokat;mivel a nagy tőkeigényre való tekintettel a finanszírozási lehetőségeket növelni kell; mivel úgy tűnik, hogy a Közösség jelentős segítséget tud nyújtani e területen;mivel a Közösség feladata a rendelkezésére álló azon eszközöknek az alkalmazása, amelyek az új közös energiapolitikai stratégia értelmében elfogadott célok megvalósítását segítik elő,A KÖVETKEZŐKÉPPEN HATÁROZOTT:1. cikkA Bizottság felhatalmazást kap arra, hogy a Tanács által rögzített összegeken belül kölcsönöket vegyen fel az Európai Atomenergia-közösség (Euratom) nevében, amely összegek hozadékát kölcsönként fogja azoknak a beruházási terveknek a finanszírozására fordítani, amelyek a villamos energia atomerőművekben való ipari előállítására és az üzemanyagciklussal kapcsolatos ipari létesítményekre vonatkoznak.A Bizottság csak annyi kölcsönt vesz fel, mint amilyen összegre kölcsönfelvételi kérelmet nyújtottak be.A kölcsönfelvételi és az ezzel kapcsolatos kölcsönnyújtási ügyletek ugyanabban a pénznemben és ugyanolyan feltételekkel történnek, mint a kölcsöntőke visszafizetése és a kamat fizetése. Az egyes ügyletek szerződéseinek megkötésénél és lebonyolításánál a Közösségnél felmerülő költségeket az érintett kedvezményezett vállalkozások viselik.2. cikkA felveendő kölcsönökre vonatkozó feltételekről a Bizottság folytat tárgyalásokat a Közösség érdekeit szem előtt tartva, tekintettel a tőkepiacok feltételeire és a folyósítandó kölcsönök futamidejéből következő megszorításoknak megfelelően.3. cikkA Bizottság határoz minden egyes kölcsön megadásáról. Határozata elsősorban azon az elven alapul, hogy elsőbbséget kell biztosítani az optimális méretű létesítményekben a források legnyereségesebb felhasználásának.A kölcsönökre a banki gyakorlatban szokásos módon kell biztosítékot nyújtani.4. cikkA Bizottság rendszeres időközönként tájékoztatja a Tanácsot és az Európai Parlamentet a bevételi és kiadási eredményekről, amelyek a felvett és folyósított Euratom-kölcsönökkel kapcsolatban merülnek fel. A Bizottság minden évben a kölcsönpolitikájáról szóló áttekintést mellékel a költségvetési javaslathoz.5. cikkA pénzügyi ellenőrzést és a könyvvizsgálatot az Európai Közösségek általános költségvetésére [3] vonatkozó 1973. április 25-i pénzügyi rendeletnek megfelelően hajtják végre.Kelt Brüsszelben, 1977. március 29-én.a Tanács részérőlaz elnökT. Benn[1] HL C 157., 1975.7.14., 35. o.[2] HL C 248., 1975.10.29., 8. o.[3] HL L 116., 1973.5.1., 1. o.--------------------------------------------------


title: Az Európai Parlament (EU) 2017/1665 határozata (2017. április 27.) az Európai Környezetvédelmi Ügynökség 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/219

         AZ EURÓPAI PARLAMENT (EU) 2017/1665 HATÁROZATA
   (2017. április 27.)
   az Európai Környezetvédelmi Ügynökség 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Környezetvédelmi Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra (05873/2017 – C8-0052/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0085/2017),

               1.

               jóváhagyja az Európai Környezetvédelmi Ügynökség 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Környezetvédelmi Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 87. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 126., 2009.5.21., 13. o.

      (5)  HL L 328., 2013.12.7., 42. o.


title: A Bizottság határozata (2004. április 26.) a 304/2003/EK európai parlamenti és tanácsi rendelet alapján az egyes vegyi anyagokra vonatkozó közösségi behozatali határozatok elfogadásárólEGT vonatkozású szöveg.

text:
Fontos jogi nyilatkozat

|

32004D0382

Hivatalos Lap L 144 , 30/04/2004 o. 0012 - 0033

		A Bizottság határozata(2004. április 26.)a 304/2003/EK európai parlamenti és tanácsi rendelet alapján az egyes vegyi anyagokra vonatkozó közösségi behozatali határozatok elfogadásáról(EGT vonatkozású szöveg)(2004/382/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a veszélyes vegyi anyagok kiviteléről és behozataláról szóló, 2003. január 28-i 304/2003/EK európai parlamenti és tanácsi rendeletre [1], és különösen annak 12. cikke (1) bekezdésére,mivel:(1) A 304/2003/EK rendelet alapján a Bizottságnak a Közösség nevében határozatot kell hoznia arról, hogy engedélyezi-e vagy sem az "előzetes tájékoztatáson alapuló jóváhagyási eljárás" (PIC) hatálya alá tartozó egyes vegyi anyagok Közösségbe történő behozatalát.(2) Az Egyesült Nemzetek Környezetvédelmi Programját (UNEP) és az Élelmezési és Mezőgazdasági Szervezetet (FAO) jelölték ki arra, hogy titkársági szolgáltatásokat nyújtsanak a meghatalmazottak az 1998. szeptember 11-én aláírt, és a Közösség által a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezménynek a Közösség nevében való jóváhagyásáról szóló, 2002. december 19-i 2003/106/EK tanácsi határozattal [2] jóváhagyott, a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezményről tartott konferenciájának záróokmányával, és különösen a záróokmányban meghatározott ideiglenes intézkedésekről szóló határozattal létrehozott ideiglenes PIC-eljárás működtetésére.(3) Közös kijelölt hatóságként fellépve a Bizottságnak – a Közösség és a tagállamok nevében – továbbítania kell a vegyi anyagokról szóló határozatokat az ideiglenes PIC-eljárás titkársága részére.(4) Az ideiglenes titkárság arra kérte a PIC-eljárás résztvevőit, hogy behozatali határozataik bejelentésekor alkalmazzák a "Válasz-formanyomtatvány az importáló ország részére" elnevezésű különleges nyomtatványt.(5) Az azbeszt-szálak amfibol formáit képező aktinolit, amozit, antofillit és tremolit vegyi anyagokat is felvették az ideiglenes PIC-eljárásba, és a Bizottság határozati útmutató formájában tájékoztatást kapott az ideiglenes titkárságtól (amely az ideiglenes PIC-eljárásba már korábban felvett és végső közösségi behozatali határozat tárgyát képező krokidolitra vagy kék azbesztre is kiterjed, lásd az 1994. december 31-i IV. PIC-körlevelet). E vegyi anyagokat közösségi szinten többféle szabályozási intézkedéssel fokozatosan betiltották vagy szigorúan korlátozták, amelyek közül a legutóbbi a tagállamok egyes veszélyes anyagok és készítmények forgalomba hozatalának és használatának korlátozásaira vonatkozó törvényi, rendeleti és közigazgatási rendelkezéseinek közelítéséről szóló, 1976. július 27-i 76/769/EGK tanácsi irányelvnek [3] a műszaki fejlődéshez történő hatodik kiigazításáról szóló, 1999. július 26-i 1999/77/EK bizottsági irányelv [4] volt. Ezért végső behozatali határozatot kell hozni az aktinolit, az amozit, az antofillit és a tremolit vonatkozásában, illetve egy felülvizsgált és naprakész végső határozatot kell hozni a krokidolit tekintetében.(6) A DNOC vegyi anyagot peszticidként vették fel az ideiglenes PIC-eljárásba, amelyre vonatozóan a Bizottság határozati útmutató formájában kapott tájékoztatást az ideiglenes titkárságtól. A DNOC a legutóbb a 806/2003/EK rendelettel [5] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelv [6] hatálya alá tartozik. A DNOC hatóanyagnak a 91/414/EGK tanácsi irányelv I. mellékletébe történő fel nem vételéről, valamint az e hatóanyagot tartalmazó növényvédő szerek engedélyének visszavonásáról szóló, 1999. február 17-i 1999/164/EK bizottsági határozattal [7] kizárták a DNOC vegyi anyagot a 91/414/EGK irányelv I. mellékletéből, és az e hatóanyagot tartalmazó növényvédő szerek engedélyét 1999. augusztus 16-ig kellett visszavonni. Ezért végső behozatali határozatot kell hozni.(7) A 7 % vagy annál nagyobb koncentrációjú benomil, 10 % vagy annál nagyobb koncentrációjú karbofurán és 15 % vagy annál nagyobb koncentrációjú tirám kombinációját tartalmazó porozószer-készítmények formájában lévő bizonyos peszticid készítményeket is felvettek az ideiglenes PIC-eljárásba. A Bizottság határozati útmutató formájában kapott tájékoztatást az ideiglenes titkárságtól. A benomil, a karbofurán és a tirám vegyi anyagok a 91/414/EGK irányelv hatálya alá tartoznak. A benomilnak a 91/414/EGK tanácsi irányelv I. mellékletébe történő fel nem vételéről, valamint az e hatóanyagot tartalmazó növényvédő szerek engedélyének visszavonásáról szóló, 2002. november 26-i 2002/928/EK bizottsági határozattal [8] kizárták a benomilt a 91/414/EGK irányelv I. mellékletéből, és az e hatóanyagot tartalmazó növényvédő szerek engedélyét 2003. május 25-ig kellett visszavonni. A karbofurán jelenleg a 91/414/EGK irányelv keretében történő értékelés tárgyát képezi. Ezen irányelv egy átmeneti időszakot határoz meg, amely alatt a tagállamok a Közösség határozatáig meghozhatják nemzeti határozataikat az irányelv hatálya alá tartozó hatóanyagokról és termékekről. A molinátnak, a tirámnak és a ziramnak a hatóanyagok közé való felvétele céljából a 91/414/EGK tanácsi irányelv módosításáról szóló, 2003. szeptember 5-i 2003/81/EK bizottsági irányelvvel [9] a tirámot felvették a 91/414/EGK irányelv I. mellékletébe, és bizonyos feltételek mellett engedélyezték a növényvédő szerekben történő használatát. A tirámot emellett a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv [10] alapján is bejelentették, amely olyan átmeneti időszakot ír elő, amely alatt a tagállamok a Közösség határozatáig döntést hozhatnak az irányelv hatálya alá tartozó hatóanyagokról és termékekről. Ezért ideiglenes behozatali határozatot kell hozni a meghatározott koncentrációjú vagy a meghatározottnál nagyobb koncentrációjú benomil, karbofurán és tirám kombinációját tartalmazó porozószer-készítményekre vonatkozóan.(8) Az e határozatban foglalt intézkedések összhangban vannak a legutóbb a 2001/59/EK bizottsági irányelvvel [11] módosított 67/548/EGK tanácsi irányelv [12] 29. cikke alapján létrehozott bizottság véleményével,A KÖVETKEZŐKÉPPEN HATÁROZOTT:1. cikkAz aktinolit, az amozit, az antofillit, a krokidolit és a tremolit vegyi anyagok behozatalával kapcsolatos végső határozatot a Bizottság az I. mellékletben található behozatali válasz-formanyomtatványban meghatározott módon elfogadja.2. cikkA DNOC vegyi anyag behozatalával kapcsolatos végső határozatot a Bizottság a II. mellékletben található behozatali válasz-formanyomtatványban meghatározott módon elfogadja.3. cikkA 7 % vagy annál nagyobb koncentrációjú benomil, 10 % vagy annál nagyobb koncentrációjú karbofurán és 15 % vagy annál nagyobb koncentrációjú tirám kombinációját tartalmazó porozószer-készítmények behozatalával kapcsolatos ideiglenes határozatot a Bizottság a III. mellékletben található behozatali válasz-formanyomtatványban meghatározott módon elfogadja.Kelt Brüsszelben, 2004. április 26-án.a Bizottság részérőlMargot Wallströma Bizottság tagja[1] HL L 63., 2003.3.6., 1. o. A legutóbb a 775/2004/EK bizottsági rendelettel (HL L 123., 2004.4.27., 27. o.) módosított rendelet.[2] HL L 63., 2003.3.6., 27. o.[3] HL L 262., 1976.9.27., 24. o.[4] HL L 207., 1999.8.6., 18. o.[5] HL L 122., 2003.5.16., 1. o.[6] HL L 230., 1991.8.19., 1. o.[7] HL L 54., 1999.3.2., 21. o.[8] HL L 322., 2002.11.27., 53. o.[9] HL L 224., 2003.9.6., 29. o.[10] HL L 123., 1998.4.24., 1. o.[11] HL L 225., 2001.8.21., 1. o.[12] HL L 196., 1967.8.16., 1. o.--------------------------------------------------I. MELLÉKLETAz aktinolit, az amozit, az antofillit és a tremolit vegyi anyagokra vonatkozó végső behozatali határozat, valamint a korábbi 1994. évi behozatali határozat helyébe lépő, a krokidolitra vonatkozó naprakész végső behozatali határozat+++++ TIFF ++++++++++ TIFF ++++++++++ TIFF +++++--------------------------------------------------II. MELLÉKLETA DNOC vegyi anyagra vonatkozó végső behozatali határozat+++++ TIFF ++++++++++ TIFF ++++++++++ TIFF +++++--------------------------------------------------III. MELLÉKLETA 7 % vagy annál nagyobb koncentrációjú benomil, 10 % vagy annál nagyobb koncentrációjú karbofurán és 15 % vagy annál nagyobb koncentrációjú tirám kombinációját tartalmazó por alakú peszticid készítményekre vonatkozó ideiglenes behozatali határozat+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2000/443/EC: Commission Decision of 18 May 2000 amending Decision 97/404/EC of 10 June 1997 setting up a Scientific Steering Committee and Decision 97/579/EC of 23 July 1997 setting up scientific committees in the area of consumer health and food safety (notified under document number C(2000) 1343) (Text with EEA relevance)

text:
Avis juridique important

|

32000D0443

Official Journal L 179 , 18/07/2000 P. 0013 - 0014

A BIZOTTSÁG HATÁROZATA(2000. május 18.)a Tudományos Operatív Bizottság felállításáról szóló, 1997. június 10-i 97/404/EK határozat, valamint a fogyasztói egészségvédelem és az élelmiszerbiztonság területén tudományos bizottságok felállításáról szóló, 1997. július 23-i 97/579/EK határozat módosításáról(az értesítés a C(2000) 1343. számú dokumentummal történt)(EGT vonatkozású szöveg)(2000/443/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a Tudományos Operatív Bizottság felállításáról szóló, 1997. június 10-i 97/404/EK határozatra[1] és különösen annak 3., 4., és 8. cikkére,tekintettel a fogyasztói egészségvédelem és az élelmiszerbiztonság területén tudományos bizottságok felállításáról szóló, 1997. július 23-i 97/579/EK határozatra[2] és különösen annak 5. cikkére,mivel:(1) 2000. júliusában a Tudományos Operatív Bizottság nyolc olyan tagjának megbízatási ideje lejár, akik más tudományos bizottságnak nem elnökei. 2000. novemberében a nyolc ágazati tudományos bizottság tagjának jár le a hivatali ideje. Ennek következtében a Tudományos Operatív Bizottság esetében legkésőbb 2000. júliusáig, valamint az ágazati tudományos bizottságok esetében legkésőbb 2000. novemberéig ki kell nevezni e bizottságok új tagjait. Az új tagok kinevezése előtt, a tapasztalatok fényében, szükséges a bizottságok felállítására vonatkozó határozatok átdolgozása, tekintettel a tagok hivatali idejének hosszára, a bizalmas ügykezelésre vonatkozó szabályokra és az éves érdekeltségi nyilatkozatra.(2) A tudományos bizottságok tagságát részben meg lehet újítani a hivatali idő alatt (a lemondó tagok helyettesítése, a tagok számának növelése). A kérdéses tudományos bizottságok megfelelő működésének, valamint munkájuk egységességének biztosítása érdekében helyénvaló az új bizottsági tagok hivatali idejét a többi bizottsági tag fennálló hivatali idejének az időtartamára korlátozni. Szem előtt tartva a hivatali idők ily módon gyakran korlátozott időtartamát, hangsúlyozni kell, hogy a tagságot legfeljebb két, egymást követő hivatali időre korlátozó szabály csak a teljes hivatali időre vonatkozik.(3) A Tudományos Operatív Bizottság felállításáról szóló, 1997. június 10-i 97/404/EK határozat 4. cikke a Tudományos Operatív Bizottság függetlenségének biztosítása érdekében előírja az éves érdekeltségi nyilatkozatot. Ezt a szabályt ki kell terjeszteni a fent említett, 97/404/EK határozattal felállított Tudományos Operatív Bizottság ad hoc csoportjára a csoport folyamatos jogállásának figyelembevétele érdekében. Még abban az esetben is helyénvaló ezt a kötelezettséget belefoglalni a határozatba, ha az ad hoc csoport tagjai az eljárási szabályzattal összhangban éves nyilatkozatot tesznek.(4) A Tudományos Operatív Bizottság felállításáról szóló, 1997. június 10-i 97/404/EK határozat 8. cikke szerinti bizalmas ügykezeléssel kapcsolatos kötelezettségek csak a bizottság tagjaira alkalmazandók, mivel a fent említett másik, a tudományos bizottságok felállításáról szóló, 1997. július 23-i 97/579/EK határozat 11. cikke a bizalmas ügykezeléssel kapcsolatban ugyanazon kötelezettségeket rója mind a bizottságok tagjaira, mind a külső szakértőkre. Még ha a két határozatban előírt eljárási szabályzat a bizalmas ügykezelés kötelezettsége tekintetében mind a tagokra, mind a külső szakértőkre is vonatkozik, szükségesnek tűnik a fent említett 8. cikk szövegét összhangba hozni a fent említett 11. cikk szövegével,A KÖVETKEZŐKÉPPEN HATÁROZOTT:1. cikkA 97/404/EK határozat a következőképpen módosul:1. A 3. cikk (5) bekezdésének helyébe a következő szöveg lép:"(5) A TOB nem tudományos bizottsági elnök tagjainak megbízatási ideje három év. Ez az idő a tag kinevezésekor lerövidíthető annak biztosítása érdekében, hogy valamennyi tag hivatali ideje egyszerre járjon le. A tagok legfeljebb két, egymást követő, teljes hivatali időben tölthetik be megbízatásukat. A hároméves megbízatás letelte után a tagok mindaddig hivatalban maradnak, amíg utódjukról nem gondoskodnak vagy megbízatásukat meg nem újítják."2. A 4. cikk (2) bekezdésének helyébe a következő szöveg lép:"(2) A TOB, valamint annak ad hoc csoportjának tagjai évente tájékoztatják a Bizottságot minden olyan érdekeltségről, amely hátrányosan érintheti függetlenségüket."3. A 8. cikk helyébe a következő szöveg lép:"8. cikkA Szerződés 287. cikkének sérelme nélkül a tagok és a külső szakértők kötelesek titokban tartani a TOB vagy annak valamely munkacsoportjában végzett munkájuk során szerzett információkat, ha arról tájékoztatják őket, hogy ezen információkat bizalmasan kell kezelni."2. cikkA 97/579/EK határozat 5. cikkének (1) bekezdése helyébe a következő szöveg lép:"(1) A tudományos bizottságok tagjainak megbízatási ideje három év. Ez az idő a tag kinevezésekor lerövidíthető annak biztosítása érdekében, hogy valamennyi tag hivatali ideje egyszerre járjon le. A tagok legfeljebb két, egymást követő, teljes hivatali időben tölthetik be megbízatásukat. A hároméves megbízatás letelte után a tagok mindaddig hivatalban maradnak, amíg utódjukról nem gondoskodnak vagy megbízatásukat meg nem újítják."Kelt Brüsszelben, 2000. május 18-án.a Bizottság részérőlDavid BYRNEa Bizottság tagja[1] HL L 169., 1997.6.27., 86. o.[2] HL L 237., 1997.8.28., 18. o.